Theresa May, kryeministrja e pritshme e Britanisë
59-vjeçarja May, pritet të jetë kryeministrja e dytë e vendit pas zonjës Margaret Thatcher.
Kryeministri i Britanisë, David Cameron do të japë dorëheqjen të mërkurën. Theresa May do të marrë postin e kryeministrit po atë ditë dhe do të ketë detyrën e vështirë të negociojë për marrëdhëniet e reja me Bashkimin Evropian. Kryeministrja e pritshme tha sot se vendimi për të dalë nga BE-ja tashmë është marrë dhe nuk do të ketë përpjekje për të rihyrë në BE. 59-vjeçarja Theresa May, fitoi garën për të qenë kryeministrja e re e Britanisë, pas tërheqjes së papritur sot të ministres së Energjisë, Andrea Leadsom. E konfirmuar si udhëheqësja konservatore, zonja May bëhet automatikisht kryeministre në vend të zotit Cameron. Ajo do të jetë kryeministrja e dytë e vendit pas zonjës Margaret Thatcher. Zonja May tha sot se shkëputja e Britanisë është përfundimtare: tha zonja May duke folur në Birmingham. Kryeministri David Cameron tha se të mërkurën ai do t’ia paraqesë dorëheqjen Mbretëreshës, pasi të ketë marrë pjesë në sesionin e parlamentit, që do të jetë i fundit për të. Duke folur sot në panairin e industrisë ajrore në Farnborough, zoti Cameron tha se Britania duhet të pranojë realitetin e votës dhe të punojë për të krijuar një marrëdhënie të re me partnerët e saj evropianë: tha zoti Cameron. Zoti Cameron e njoftoi dorëheqjen një ditë pasi fushata e tij që Britania të mbetej në Bashkimin Evropian u mund në referendum. Ai tha se Britania tashmë e provoi reagimin negativ të tregjeve botërore dhe rënien e vlerës së paundit që ai kishte paralajmëruar se do do të ndodhte, nëse vendi do të votonte për shkëputjen. tha zoti Cameron. Ai tha se Britania duhet të mendojë në përmasa të mëdha dhe në mënyrë radikale", për të arritur rezultatin më të mirë në rrethanat e reja, duke përfshirë përpjekje shumë më të mëdha në tregti dhe investime që të kenë si objektiv ekonomitë me rritje të shpejtë si India dhe Kina.